Document ID: 32007D0399

DECIZIA COMISIEI
din 11 iunie 2007
de modificare a Deciziei 93/52/CEE privind recunoașterea oficială a statutului României de stat indemn de bruceloză (B. melitensis) și a Deciziei 2003/467/CE privind recunoașterea oficială a statutului Sloveniei de stat indemn de bruceloză bovină
[notificată cu numărul C(2007) 2400]
(Text cu relevanță pentru SEE)
(2007/399/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomunitare cu bovine și porcine (1), în special anexa A secțiunea II punctul 7,
având în vedere Directiva 91/68/CEE a Consiliului din 28 ianuarie 1991 privind condițiile de sănătate animală care reglementează schimburile intracomunitare de ovine și caprine (2), în special anexa A capitolul 1 secțiunea II,
întrucât:
(1)
Decizia 93/52/CEE a Comisiei din 21 decembrie 1992 privind constatarea, în anumite state membre sau regiuni, a respectării normelor referitoare la bruceloză (B. melitensis) și recunoașterea oficială, pentru aceste teritorii, a statutului de stat membru indemn sau de regiune indemnă (3) conține lista statelor membre și a regiunilor acestora care sunt recunoscute oficial ca fiind indemne de bruceloză (B. melitensis), în conformitate cu Directiva 91/68/CEE.
(2)
În urma unei misiuni de inspecție veterinară desfășurată în iulie 2001, s-a constatat că România respectă condițiile prevăzute în secțiunea II punctul 1 litera (b) din capitolul 1 al anexei A la Directiva 91/68/CEE. În consecință, a fost introdusă în lista din Decizia 97/232/CE a Comisiei din 3 martie 1997 de stabilire a listelor țărilor terțe din care statele membre autorizează importul de ovine și caprine (4), țări terțe care sunt recunoscute oficial ca fiind indemne de bruceloză (B. melitensis).
(3)
În plus, de la data respectivei recunoașteri, România s-a angajat să respecte condițiile prevăzute în secțiunea II punctul 2 din capitolul 1 al anexei A la Directiva 91/68/CEE, în scopul menținerii statutului de stat indemn acordat.
(4)
România a prezentat recent Comisiei, în ceea ce privește întregul său teritoriu, documente reconfirmând respectarea condițiilor prevăzute în secțiunea II punctul 1 litera (b) din capitolul 1 al anexei A la Directiva 91/68/CEE și demonstrând conformarea continuă la condițiile secțiunii II punctul 2 din capitolul 1 al anexei A la Directiva 91/68/CEE privind menținerea statutului de stat indemn acordat.
(5)
Prin urmare, România ar trebui să fie recunoscută oficial ca stat indemn de bruceloză (B. melitensis) în ceea ce privește fermele ovine și caprine.
(6)
Directiva 64/432/CEE prevede că statele membre sau părți ori regiuni ale acestora pot fi declarate oficial indemne de tuberculoză, bruceloză și leucoză enzootică bovină pentru efectivele de bovine, sub rezerva respectării anumitor condiții prevăzute în directiva menționată.
(7)
Listele regiunilor statelor membre declarate indemne de tuberculoză, bruceloză și leucoză enzootică bovină sunt stabilite în Decizia 2003/467/CE a Comisiei din 23 iunie 2003 de stabilire a statutului oficial de indemne de tuberculoză, bruceloză și leucoză enzootică bovină pentru efectivele de bovine din anumite state membre și regiuni din state membre (5).
(8)
Slovenia a prezentat Comisiei documente demonstrând respectarea condițiilor adecvate prevăzute în Directiva 64/432/CEE în ceea ce privește întregul său teritoriu, pentru ca acest stat să poată fi declarat oficial stat membru indemn de bruceloză.
(9)
În consecință, ca urmare a evaluării documentelor prezentate de Slovenia, întregul teritoriu al acestui stat membru ar trebui să fie declarat oficial ca fiind indemn de bruceloză în ceea ce privește bovinele.
(10)
Deciziile 93/52/CEE și 2003/467/CE ar trebui modificate corespunzător.
(11)
Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa I la Decizia 93/52/CEE se înlocuiește cu textul din anexa I la prezenta decizie.
Articolul 2
Capitolul 1 din anexa II la Decizia 2003/467/CE se înlocuiește cu textul din anexa II la prezenta decizie.
Articolul 3
Prezenta decizie se aplică începând cu a treia zi de la data publicării în Jurnalul Oficial al Uniunii Europene.
Articolul 4
Prezenta decizie se adresează statelor membre.
Adoptată la Bruxelles, 11 iunie 2007.

Labels: 18
6